Πρόταση οδηγίας του Συμβουλίου για τροποποίηση της οδηγίας 91/629/ΕΟΚ για τη θέσπιση στοιχειωδών κανόνων για την προστασία των μόσχων

(96/C 85/07)

COM(96) 21 τελικό - 96/0029(CNS)

(Υποβληθείσα από την Επιτροπή στις 25 Ιανουαρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, όπως προβλέπεται στο άρθρο 6 της οδηγίας 91/629/ΕΟΚ του Συμβουλίου, της 4ης Ιουνίου 1991, για τη θέσπιση στοιχειωδών κανόνων για την προστασία των μόσχων (1), η επιστημονική κτηνιατρική επιτροπή εξέδωσε γνώμη στις 9 Νοεμβρίου 1995, βάσει της οποίας η Επιτροπή συνέταξε έκθεση η οποία υποβλήθηκε στο Ευρωπαϊκό Κοινοβούλιο και το Συμβούλιο 7

ότι, βάσει των πορισμάτων της έκθεσης αυτής, κρίνεται σκόπιμο να τροποποιηθούν ορισμένες διατάξεις της οδηγίας 91/629/ΕΟΚ προκειμένου να εξασφαλισθεί ότι οι κανόνες βασίζονται σε επιστημονικά στοιχεία και δεν προχωρούν περισσότερο από όσο χρειάζεται για να διευκολυνθεί η αποτελεσματική λειτουργία της κοινής αγοράς του μόσχου 7

ότι η εναρμόνιση των κανόνων σχετικά με τις συνθήκες εκτροφής των μόσχων στο πλαίσιο της κοινής οργάνωσης της αγοράς είναι αναγκαία για την εξασφάλιση της ορθολογικής ανάπτυξης της παραγωγής υπό ικανοποιητικές συνθήκες ανταγωνισμού. ότι, στο πλαίσιο αυτό, είναι επιστημονικά αποδεκτό ότι οι μόσχοι πρέπει να εκτρέφονται σε περιβάλλον που να ανταποκρίνεται στις ανάγκες τους ως ζώα που ζουν σε κοπάδια 7 ότι, για το λόγο αυτό, οι μόσχοι πρέπει να εκτρέφονται σε ομάδες 7 ότι οι μόσχοι σε ομαδικό σταβλισμό ή σε ατομικό σταβλισμό χρειάζονται αρκετό χώρο για άσκηση, για να βρίσκονται σε επαφή με άλλα βοοειδή και για τις κανονικές κινήσεις όταν ο μόσχος στέκεται όρθιος ή κατακλίνεται 7

ότι είναι αναγκαίο να δοθεί χρόνος στις κτηνοτροφικές εκμεταλλεύσεις για να πραγματοποιήσουν τις κατάλληλες τροποποιήσεις ώστε να πληρούν τους νέους κανόνες 7

ότι το παράρτημα της οδηγίας 91/629/ΕΟΚ θα τροποποιηθεί από την Επιτροπή σύμφωνα με τη γνώμη της επιστημονικής κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 91/629/ΕΟΚ τροποποιείται ως εξής:

1. Το άρθρο 3 παράγραφος 3 αντικαθίσταται από το ακόλουθο κείμενο:

«3. Από 1ης Ιανουαρίου 1998, ισχύουν, για όλες τις νεόδμητες ανοικοδομηθείσες εκμεταλλεύσεις και όλες τις εκμεταλλεύσεις που τίθενται σε λειτουργία για πρώτη φορά μετά την ημερομηνία αυτή, οι ακόλουθες διατάξεις:

α) κανένας μόσχος δεν περιορίζεται σε ατομικό κλωβό μετά από την ηλικία των 8 εβδομάδων, εκτός αν έχει πιστοποιηθεί από κτηνίατρο ότι λόγω της υγείας του ή της συμπεριφοράς του απαιτείται να απομονωθεί με στόχο τη θεραπευτική αγωγή. Το εύρος κάθε ατομικού κλωβού για μόσχο πρέπει να ισούται τουλάχιστον με το ύψος του μόσχου από το ακρώμιο, όταν μετριέται σε όρθια θέση, και το μήκος θα πρέπει να ισούται τουλάχιστον με το μήκος του σώματος του μόσχου, όταν μετριέται από την άκρη της μύτης έως το ουραίο άκρο του ισχυακού σωλήνα, πολλαπλασιαζόμενο επί 1,1 7

β) για μόσχους που εκτρέφονται σε ομάδες, ο ελεύθερος χώρος που θα διατίθεται για κάθε μόσχο θα πρέπει να ισούται τουλάχιστον με το ύψος του μόσχου έως τα ακρώμια, όταν μετριέται σε όρθια θέση, πολλαπλασιαζόμενο με το μήκος του σώματος του μόσχου, όταν μετριέται από την άκρη της μύτης έως το ουραίο άκρο του ισχυακού σωλήνα, πολλαπλασιαζόμενο επί 1,1.

Από 1ης Ιανουαρίου 2008 οι διατάξεις του πρώτου εδαφίου εφαρμόζονται σε όλες τις εκμεταλλεύσεις.»

2. Η δεύτερη περίπτωση του άρθρου 3 παράγραφος 4 διαγράφεται.

3. Το άρθρο 4 παράγραφος 2 διαγράφεται.

4. Στο άρθρο 6, η ημερομηνία «1η Οκτωβρίου 1997» αντικαθίσταται από την ημερομηνία «1η Ιανουαρίου 2006».

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις που περιλαμβάνουν και τυχόν κυρώσεις, για να συμμορφωθούν με την παρούσα οδηγία πριν από την 1η Ιανουαρίου 1997 το αργότερο. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω οδηγίες, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Ωστόσο, από την ημερομηνία που καθορίζεται στην παράγραφο 1, τα κράτη μέλη μπορούν, τηρουμένων των γενικών κανόνων της συνθήκης, να διατηρούν ή να εφαρμόζουν στο έδαφός τους αυστηρότερες διατάξεις για την προστασία των μόσχων απ' αυτές που προβλέπει η παρούσα οδηγία. Πληροφορούν την Επιτροπή για κάθε σχετικό μέτρο.

Άρθρο 3

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 340 της 11. 12. 1991, σ. 28.